title: 2011/183/EU: A Tanács határozata ( 2011. március 21. ) a Számvevőszék egy tagjának kinevezéséről

text:
               25.3.2011

               HU

               Az Európai Unió Hivatalos Lapja

               L 79/13

         A TANÁCS HATÁROZATA
   (2011. március 21.)
   a Számvevőszék egy tagjának kinevezéséről
   (2011/183/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (5) bekezdésére,
   tekintettel az Európai Parlament véleményére (1),
   mivel:

               (1)

               Hubert WEBER, a Számvevőszék tagja 2011. január 1-jei hatállyal lemondott.

               (2)

               Ezért Hubert WEBER hivatali idejének hátralévő részére gondoskodni kell hivatalának betöltéséről,

         ELFOGADTA EZT A HATÁROZATOT:
   1. cikk
   A Tanács a 2011. április 1-jétől2013. december 31-ig terjedő időszakra Harald WÖGERBAUER-t a Számvevőszék tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. március 21-én.

            a Tanács részéről

            az elnök

         MARTONYI J.

      (1)  A 2011. március 8-i vélemény (a Hivatalos Lapban még nem tették közzé).


title: 2009/584/EK: A Bizottság határozata ( 2009. július 31. ) a magas szintű SafeSeaNet-irányítócsoport létrehozásáról (az értesítés a C(2009) 5924. számú dokumentummal történt) (EGT-vonatkozású szöveg)

text:
               1.8.2009

               HU

               Az Európai Unió Hivatalos Lapja

               L 201/63

      A BIZOTTSÁG HATÁROZATA

   (2009. július 31.)
   a magas szintű SafeSeaNet-irányítócsoport létrehozásáról
   (az értesítés a C(2009) 5924. számú dokumentummal történt)
   (EGT-vonatkozású szöveg)
   (2009/584/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi hajóforgalomra vonatkozó megfigyelő és információs rendszer létrehozásáról szóló, 2002. június 27-i 2002/59/EK európai parlamenti és tanácsi irányelvre (1) és különösen annak III. melléklete 2.2. pontjára,
   mivel:

               (1)

               A Bizottság – a tagállamokkal együttműködésben – felel szakpolitikai szinten a központi SafeSeaNet-rendszer irányításáért és fejlesztéséért, valamint annak felügyeletéért.

               (2)

               A 2002/59/EK irányelv III. mellékletének 2.2. pontja úgy rendelkezik, hogy a Bizottság magas szintű irányítócsoportot hoz létre a SafeSeaNet-rendszer irányításának támogatása érdekében.

               (3)

               Ennélfogva helyénvaló felállítani a magas szintű irányítócsoportot, valamint meghatározni feladatait és felépítését.

               (4)

               A magas szintű irányítócsoportot a tagállamok és a Bizottság képviselőiből kell létrehozni.

               (5)

               Az 1406/2002/EK európai parlamenti és tanácsi rendelet (2) értelmében a SafeSeaNet-rendszer technikai megvalósításáért – a tagállamokkal és a Bizottsággal együttműködve – az Európai Tengerbiztonsági Ügynökség (EMSA) felel, amelyet ennélfogva indokolt a magas szintű irányítócsoport munkájába szorosan bevonni.

               (6)

               Szintén szükségesnek tűnik, hogy foglalkozzunk a SafeSeaNet-rendszer jövőbeli fejlesztéseihez kapcsolódó stratégiai kérdésekkel, figyelembe véve különösen az Európai Unió integrált tengerpolitikájának célkitűzéseit, valamint a „Javaslatok és stratégiai célkitűzések az Európai Unió tengeri szállítási politikájának vonatkozásában a 2018-ig terjedő időszakra” című bizottsági közleményben (3) meghatározott, 2018-ig terjedő tengeri szállítási politikai célkitűzéseket,

         ELFOGADTA EZT A HATÁROZATOT:
   1. cikk
   A magas szintű SafeSeaNet-irányítócsoport
   E határozat létrehozza a magas szintű SafeSeaNet-irányítócsoportot (a továbbiakban: a csoport).
   2. cikk
   Feladatok
   A Bizottság minden olyan kérdésben konzultálhat a csoporttal, amely a SafeSeaNet jelenlegi és jövőbeli fejlesztéseire, valamint a tengeri felügyelethez holisztikus szempontból történő hozzájárulására vonatkozik.
   A csoport feladatai a következők:

               a)

               ajánlások megfogalmazása a SafeSeaNet hatékonyságának és biztonságának javítása érdekében;

               b)

               megfelelő iránymutatás a SafeSeaNet fejlesztése érdekében;

               c)

               a Bizottság segítése a SafeSeaNet teljesítményének felülvizsgálatában;

               d)

               a 2002/59/EK irányelv III. mellékletének 2.3. pontjában említett „Az interfész és a funkciók ellenőrzési dokumentumának” és jövőbeli módosításainak jóváhagyása.

         3. cikk
   Tagság – kinevezés
   (1)   A csoport tagállamonként egy képviselőből és a Bizottság egy képviselőjéből áll.
   (2)   A tagállamok hároméves, megújítható időtartamra jelölik ki a csoportban részt vevő képviselőiket és azok helyetteseit. Képviselőnek és helyettesnek vezető beosztású tisztviselő nevezhető ki.
   (3)   A Bizottság az általa kijelölendő csoporttagokat a vezető beosztású tisztviselők közül jelöli ki.
   (4)   Az Európai Tengerbiztonsági Ügynökség (EMSA) egy képviselője megfigyelőként részt vesz a csoport ülésein. Az EMSA magas szinten képviselteti magát.
   (5)   Az Európai Gazdasági Térség tagjainak képviselői megfigyelőként részt vehetnek a csoport ülésein.
   (6)   A tagok leváltásukig, illetve megbízatásuk lejártáig maradnak hivatalban.
   (7)   Leválthatók azok a tagok, akik már nem képesek hatékonyan hozzájárulni a csoport munkájához, vagy akik lemondanak.
   4. cikk
   Működés
   (1)   A csoportban az elnöki tisztséget a Bizottság egy képviselője tölti be.
   (2)   A csoport a Bizottság egyetértésével alcsoportokat hozhat létre konkrét kérdések megvizsgálására; az alcsoportok működésének feltételeit a csoport határozza meg. A szóban forgó alcsoportok megbízatásuk teljesítése után azonnal feloszlanak.
   (3)   A csoport elnöki tisztségét ellátó bizottsági képviselő meghívhat a napirenden szereplő témában járatos szakértőket a csoport vagy az alcsoport megbeszélésére, amennyiben ez hasznos és/vagy szükséges.
   (4)   A munkacsoport vagy valamely alcsoport munkájában való részvétel során szerzett olyan információk, amelyek a Bizottság megítélése szerint bizalmas kérdéseket érintenek, nem terjeszthetők.
   (5)   A csoport és alcsoportjai a Bizottság által megállapított eljárásoknak és ütemezésnek megfelelően, rendszerint a Bizottság épületeiben üléseznek. A csoport titkárságát a Bizottság biztosítja.
   (6)   A csoport a Bizottság által elfogadott egységes eljárási szabályzat alapján elfogadja saját eljárási szabályzatát.
   (7)   A Bizottság közzéteheti a csoport bármilyen összefoglalását, következtetését, részkövetkeztetését vagy munkadokumentumát.
   5. cikk
   Az ülések költségei
   A Bizottság a szakértőknek nyújtandó költségtérítésre vonatkozó bizottsági szabályokkal összhangban a tagoknak, a szakértőknek és a megfigyelőknek megtéríti azon útiköltségeit és – adott esetben – azon ellátási költségeit, amelyek a csoport tevékenysége kapcsán merülnek fel.
   A tagok szolgálataikért nem részesülnek díjazásban.
   Az ülésekkel kapcsolatos kiadásokat a Bizottság felelős szolgálatai által a csoport részére elkülönített éves költségvetés erejéig térítik meg.
   6. cikk
   Hatálybalépés
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2009. július 31-én.

            a Bizottság részéről

         Antonio TAJANI

            alelnök

      (1)  HL L 208., 2002.8.5., 10. o.

      (2)  HL L 208., 2002.8.5., 1. o.

      (3)  COM(2009) 8 végleges.


title: 2012/609/EU: Az Európai Parlament határozata ( 2012. május 10. ) az ENIAC közös vállalkozás 2010-es pénzügyi évre vonatkozó elszámolása lezárásáról

text:
               17.10.2012

               HU

               Az Európai Unió Hivatalos Lapja

               L 286/327

         AZ EURÓPAI PARLAMENT HATÁROZATA
   (2012. május 10.)
   az ENIAC közös vállalkozás 2010-es pénzügyi évre vonatkozó elszámolása lezárásáról
   (2012/609/EU)
   AZ EURÓPAI PARLAMENT,

               —

               tekintettel az ENIAC közös vállalkozás 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az ENIAC közös vállalkozás 2010-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2012. február 21-i ajánlására (06086/2012 – C7-0050/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az ENIAC közös vállalkozás létrehozásáról szóló, 2007. december 20-i 72/2008/EK tanácsi rendeletre (3),

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0112/2012),

               1.

               jóváhagyja az ENIAC közös vállalkozás 2010-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az ENIAC közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 368., 2011.12.16., 48. o.

      (2)  HL L 248., 2002.9.16., 1. o.

      (3)  HL L 30., 2008.2.4., 21. o.

      (4)  HL L 357., 2002.12.31., 72. o.


title: A tagállamok kormányainak képviselői által közös megállapodással elfogadott határozat ( 2009. december 7. ) az Energiaszabályozók Együttműködési Ügynökségének székhelyéről

text:
               9.12.2009

               HU

               Az Európai Unió Hivatalos Lapja

               L 322/39

      A TAGÁLLAMOK KORMÁNYAINAK KÉPVISELŐI ÁLTAL KÖZÖS MEGÁLLAPODÁSSAL ELFOGADOTT HATÁROZAT

   (2009. december 7.)
   az Energiaszabályozók Együttműködési Ügynökségének székhelyéről
   (2009/913/EU)
   A TAGÁLLAMOK KORMÁNYAINAK KÉPVISELŐI,
   tekintettel az Európai Unió működéséről szóló szerződés 341. cikkére,
   mivel:

               (1)

               Az Energiaszabályozók Együttműködési Ügynöksége létrehozásáról szóló, 2009. július 13-i 713/2009/EK európai parlamenti és tanácsi rendelet (1) határozott az Energiaszabályozók Együttműködési Ügynökségének felállításáról.

               (2)

               Az Ügynökség székhelyéről határozni kell,

         A KÖVETKEZŐKÉPPEN HATÁROZOTT:
   1. cikk
   Az Energiaszabályozók Együttműködési Ügynökségének székhelye Ljubljana lesz.
   2. cikk

      Az Európai Unió Hivatalos Lapjában kihirdetendő ezen határozat a kihirdetésének napján lép hatályba.

      Kelt Brüsszelben, 2009. december 7-én.

            a Tanács részéről

            az elnök

         M. OLOFSSON

      (1)  HL L 211., 2009.8.14., 1. o.


title: A Tanács (KKBP) 2015/1064 határozata (2015. július 2.) határozata az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról

text:
               3.7.2015

               HU

               Az Európai Unió Hivatalos Lapja

               L 174/21

         A TANÁCS (KKBP) 2015/1064 HATÁROZATA
   (2015. július 2.)
   határozata az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. július 3-án elfogadta a 2013/354/KKBP határozatot (1), amely 2013. július 1-jétől meghosszabbította az EUPOL COPPS megbízatását.

               (2)

               A Tanács 2014. július 9-én elfogadta 2014/447/KKBP határozatot (2), amely módosította a 2013/354/KKBP határozatot és rendelkezett az EUPOL COPPS 2014. július 1-jétől2015. június 30-ig történő meghosszabbításáról.

               (3)

               Az EUPOL COPPS stratégiai felülvizsgálatát követően a missziót további 12 hónappal, 2016. június 30-ig meg kell hosszabbítani.

               (4)

               A 2013/354/KKBP határozatot ezért ennek megfelelően módosítani kell.

               (5)

               Az EUPOL COPPS végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2013/354/KKBP határozat a következőképpen módosul:

               1.

               A 12. cikk (1) bekezdésének helyébe a következő szöveg lép:
               „(1)   Az EUPOL COPPS misszióval járó kiadások fedezésére szánt pénzügyi referenciaösszeg a 2013. július 1-jétől2014. június 30-ig terjedő időszakra 9 570 000 EUR.
               Az EUPOL COPPS misszióval járó kiadások fedezésére szánt pénzügyi referenciaösszeg a 2014. július 1-jétől2015. június 30-ig terjedő időszakra 9 820 000 EUR.
               Az EUPOL COPPS misszióval járó kiadások fedezésére szánt pénzügyi referenciaösszeg a 2015. július 1-jétől2016. június 30-ig terjedő időszakra 9 175 000 EUR.”;

               2.

               A szöveg a következő cikkel egészül ki:
               „12a. cikk
               Projektegység
               (1)   Az EUPOL COPPS-on belül projektegységet kell létrehozni olyan projektek meghatározása és végrehajtása céljából, amelyek összhangban vannak a misszió célkitűzéseivel és elősegítik a misszió megbízatásának teljesítését. Az EUPOL COPPS adott esetben támogatást és tanácsadást biztosít a tagállamok és a harmadik államok által saját hatáskörben, az EUPOL COPPS megbízatásához kapcsolódó területeken és annak célkitűzéseit támogatva végrehajtott projektek kapcsán.
               (2)   A (3) bekezdésre is figyelemmel az EUPOL COPPS felhatalmazást kap arra, hogy az EUPOL COPPS egyéb tevékenységeivel összhangban álló, azokat kiegészítő projektek végrehajtása céljából igénybe vegye az Unió és a tagállamok vagy harmadik államok pénzügyi hozzájárulásait, ha:

                           a)

                           a projekt szerepel e határozat pénzügyi kimutatásában, vagy

                           b)

                           a projekt a megbízatás ideje alatt kerül be a pénzügyi kimutatásba a kimutatásnak a misszióvezető kérésére történő módosítása révén.

                     Amennyiben a Bizottság vagy az említett államok hivatalosan a pénzügyi hozzájárulásuknak az EUPOL COPPS általi kezelésére tesznek javaslatot, az EUPOL COPPS megállapodást köt a Bizottsággal vagy az érintett államokkal, amelyben megállapítják különösen azt, hogy milyen konkrét eljárásokat kell alkalmazni azoknak a harmadik felek részéről felmerülő panaszoknak a kezelésére, amelyek az Unió vagy az érintett államok által rendelkezésre bocsátott pénzeszközök kezelése során az EUPOL COPPS által hozott intézkedésekkel vagy az általa elkövetett mulasztásokkal okozott károkkal kapcsolatban merülnek fel.
               Az említett államok által rendelkezésre bocsátott pénzeszközök kezelése során sem az Unió, sem a főképviselő nem tartozik semmilyen esetben sem helytállni a hozzájáruló államok felé az EUPOL COPPS által hozott intézkedésekért vagy az EUPOL COPPS által elkövetett mulasztásokért.
               (3)   A projektegység számára az Unió, a tagállamok vagy harmadik államok által biztosított pénzügyi hozzájárulások elfogadására a PBB általi jóváhagyás alapján kerülhet sor.”;

               3.

               A 15. cikk harmadik bekezdésének helyébe a következő szöveg lép:
               „Ez a határozat 2016. június 30-án hatályát veszti.”

         2. cikk
   Ez a határozat az elfogadásának napján lép hatályba.
   Ezt a határozatot 2015. július 1-jétől kell alkalmazni.

      Kelt Brüsszelben, 2015. július 2-án.

            a Tanács részéről

            az elnök

         J. ASSELBORN

      (1)  A Tanács 2013/354/KKBP határozata (2013. július 3.) az Európai Unió palesztin területeken folytatott rendőri missziójáról (EUPOL COPPS) (HL L 185., 2013.7.4., 12. o.).

      (2)  A Tanács 2014/447/KKBP határozata (2014. július 9.) az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról (HL L 201., 2014.7.10., 28. o.).


title: 2004/671/EK: A Tanács határozata (2004. június 8.) a Régiók Bizottsága egy német póttagjának kinevezéséről

text:
               5.10.2004

               HU

               Az Európai Unió Hivatalos Lapja

               L 307/5

      A TANÁCS HATÁROZATA

   (2004. június 8.)
   a Régiók Bizottsága egy német póttagjának kinevezéséről
   (2004/671/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a német kormány javaslatára,
   mivel:

               (1)

               Tekintettel a Régiók Bizottsága teljes tagjainak és póttagjainak kinevezéséről szóló, 2002. január 22-i tanácsi határozatra (1).

               (2)

               Rolf BÖHME, lemondását követően a Régiók Bizottságának egy póttagsági helye betöltetlen maradt, amelyről a Tanácsot 2003. november 17-én tájékoztatták,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Rolf BÖHME helyére Bärbel DIECKMANN-t (Oberbürgermeisterin, Bonn) nevezi ki a Régiók Bizottságának póttagjává a hivatali idő fennmaradó részére, azaz 2006. január 25-ig.

      Kelt Luxembourgban, 2004. június 8-án.

            a Tanács részéről

            az elnök

         M. McDOWELL

      (1)  HL L 24., 2002.1.26., 38. o.


title: A Tanács (EU) 2015/1788 határozata (2015. október 1.) az Európai Közösség és az Indiai Köztársaság kormánya közötti tudományos és technológiai együttműködésről szóló megállapodás megújításáról

text:
               7.10.2015

               HU

               Az Európai Unió Hivatalos Lapja

               L 260/18

         A TANÁCS (EU) 2015/1788 HATÁROZATA
   (2015. október 1.)
   az Európai Közösség és az Indiai Köztársaság kormánya közötti tudományos és technológiai együttműködésről szóló megállapodás megújításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 186. cikkére, összefüggésben 218. cikke (6) bekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Tanács a 2002/648/EK határozattal (2) jóváhagyta az Európai Közösség és az Indiai Köztársaság kormánya közötti tudományos és technológiai együttműködésről szóló megállapodás (3) (a továbbiakban: a megállapodás) megkötését.

               (2)

               A megállapodás 11. cikkének b) pontja szerint a megállapodást a felek öt éves időtartamra kötik, és az a felek közötti kölcsönös megállapodás alapján megújítható. A megállapodást a 2009/501/EK tanácsi határozat (4) további öt évre megújította. A megállapodás 2015. május 17-én fogja hatályát veszíteni.

               (3)

               A megállapodás részes felei úgy ítélik meg, hogy a megállapodás mielőbbi megújítása kölcsönösen érdekükben áll.

               (4)

               A megújítást követően a megállapodás tartalmának meg kell egyeznie a jelenleg hatályos megállapodás tartalmával.

               (5)

               A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett.

               (6)

               A megállapodás megújítását az Unió nevében jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Közösség és az Indiai Köztársaság kormánya közötti tudományos és technológiai együttműködési megállapodás további öt évre történő megújítását a Tanács az Európai Unió nevében jóváhagyja.
   2. cikk
   A megállapodás 11. cikke b) pontjának megfelelően a megállapodás megújításához szükséges belső eljárásoknak az Unió általi befejezéséről szóló értesítést az Unió nevében a Tanács elnöke teszi meg az Indiai Köztársaság kormányának.
   3. cikk
   A Tanács elnöke az Unió nevében az Indiai Köztársaság kormányának a következő értesítést teszi:

      „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait, és terhelik annak kötelezettségei. Ezért a megállapodás szövegében az »Európai Közösség«-re való hivatkozásokat adott esetben »Európai Unió«-ként kell értelmezni.”

   4. cikk
   Ez a határozat az elfogadásának napján lép hatályba.

      Kelt Luxembourgban, 2015. október 1-jén.

            a Tanács részéről

            az elnök

         E. SCHNEIDER

      (1)  A Hivatalos Lapban még nem tették közzé.

      (2)  A Tanács 2002/648/EK határozata (2002. június 25.) az Európai Közösség és az Indiai Köztársaság kormánya közötti tudományos és műszaki együttműködési megállapodás megkötéséről (HL L 213., 2002.8.9., 29. o.).

      (3)  Megállapodás az Európai Közösség és az Indiai Köztársaság kormánya közötti tudományos és technológiai együttműködésről (HL L 213., 2002.8.9., 30. o.).

      (4)  A Tanács 2009/501/EK határozata (2009. január 19.) az Európai Közösség és az Indiai Köztársaság kormánya közötti tudományos és technológiai együttműködési megállapodás megújításáról szóló megállapodás megkötéséről (HL L 171., 2009.7.1., 17. o.).


title: 2010/509/EU: Az Európai Parlament határozata ( 2010. május 5. ) az Európai Unió Szervei Fordítóközpontja 2008-as pénzügyi évre vonatkozó elszámolásának lezárásáról

text:
               25.9.2010

               HU

               Az Európai Unió Hivatalos Lapja

               L 252/123

         AZ EURÓPAI PARLAMENT HATÁROZATA
   (2010. május 5.)
   az Európai Unió Szervei Fordítóközpontja 2008-as pénzügyi évre vonatkozó elszámolásának lezárásáról
   (2010/509/EU)
   AZ EURÓPAI PARLAMENT,
   tekintettel az Európai Unió Szervei Fordítóközpontja 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Unió Szervei Fordítóközpontja 2008-as pénzügyi évre vonatkozó éves beszámolójáról szóló jelentésére, a Központ válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Uniós működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Unió Szervei Fordítóközpontjának létrehozásáról szóló, 1994. november 28-i 2965/94/EK tanácsi rendeletre (3) és különösen annak 14. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0071/2010),

               1.

               jóváhagyja az Európai Unió Szervei Fordítóközpontja 2008-as pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Unió Szervei Fordítóközpontja igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 107. o.

      (2)  HL L 248., 2002.9.16., 1. o.

      (3)  HL L 314., 1994.12.7., 1. o.

      (4)  HL L 357., 2002.12.31., 72. o.


title: A Tanács (KKBP) 2016/2083 határozata (2016. november 28.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról

text:
               29.11.2016

               HU

               Az Európai Unió Hivatalos Lapja

               L 321/55

         A TANÁCS (KKBP) 2016/2083 HATÁROZATA
   (2016. november 28.)
   az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. július 22-én elfogadta az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine [helyesen: EUAM Ukrajna]) szóló 2014/486/KKBP határozatot (1).

               (2)

               A (KKBP) 2015/2249 határozattal (2) módosított 2014/486/KKBP határozat 2016. november 30-ig biztosított pénzügyi referenciaösszeget az EUAM Ukrajna számára, megbízatását pedig 2017. november 30-ig hosszabbította meg.

               (3)

               A Tanács 2016. május 12-én elfogadta a (KKBP) 2016/712 határozatot (3), amely a 2016. november 30-ig terjedő időszakra kiigazította a pénzügyi referenciaösszeget.

               (4)

               A 2016. december 1-jétől2017. november 30-ig terjedő időszakra pénzügyi referenciaösszeget kell biztosítani és a 2014/486/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/486/KKBP határozat a következőképpen módosul:

               1.

               A 14. cikk helyébe a következő szöveg lép:
               „(1)   Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2014. november 30-ig terjedő időszakra 2 680 000 EUR. Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2014. december 1-jétől2015. november 30-ig terjedő időszakra 13 100 000 EUR. Az EUAM Ukrajnával járó kiadások fedezésére szolgáló pénzügyi referenciaösszeg a 2015. december 1-jétől2016. november 30-ig terjedő időszakra 17 670 000 EUR. Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2016. december 1-jétől2017. november 30-ig terjedő időszakra 20 800 000 EUR. Az ezt követő időszakok tekintetében előirányzandó pénzügyi referenciaösszegről a Tanács dönt.”

               2.

               A 17. cikk a következő bekezdéssel egészül ki:
               „(1a)   A főképviselő jogosult az EUAM Ukrajna céljára készült EU-minősített adatokat és dokumentumokat a Tanács által a 2013/488/EU határozattal összhangban meghatározott minősítési szintig az Európai Határ- és Partvédelmi Ügynökség (a továbbiakban: a Frontex) részére átadni. E célból a főképviselő megállapodást köt a Frontex-szel.”

         2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2016. november 28-án.

            a Tanács részéről

            az elnök

         P. ŽIGA

      (1)  A Tanács 2014/486/KKBP határozata (2014. július 22.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine) (HL L 217., 2014.7.23., 42. o.).

      (2)  A Tanács (KKBP) 2015/2249 határozata (2015. december 3.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 318., 2015.12.4., 38. o.).

      (3)  A Tanács (KKBP) 2016/712 határozata (2016. május 12.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 125., 2016.5.13., 11. o.).